CELEX: 32020D1730
Language: ro
Date: 2020-11-18 00:00:00
Title: Decizia (UE) 2020/1730 a Comisiei din 18 noiembrie 2020 de confirmare a participării Irlandei la Regulamentul (UE) 2017/1954 al Parlamentului European și al Consiliului de modificare a Regulamentului (CE) nr. 1030/2002 al Consiliului de instituire a unui model uniform de permis de ședere pentru resortisanții țărilor terțe

19.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 387/22
               
            
         DECIZIA (UE) 2020/1730 A COMISIEI
         din 18 noiembrie 2020
         de confirmare a participării Irlandei la Regulamentul (UE) 2017/1954 al Parlamentului European și al Consiliului de modificare a Regulamentului (CE) nr. 1030/2002 al Consiliului de instituire a unui model uniform de permis de ședere pentru resortisanții țărilor terțe
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Protocolul nr. 21, anexat la Tratatul privind Uniunea Europeană și la Tratatul privind funcționarea Uniunii Europene, privind poziția Regatului Unit și a Irlandei cu privire la spațiul de libertate, securitate și justiție, în special articolul 4,
         întrucât:
         
                     (1)
                  
                  
                     Prin scrisoarea din 29 iulie 2020 adresată Comisiei Europene, Irlanda și-a notificat dorința de a accepta Regulamentul (UE) 2017/1954 al Parlamentului European și al Consiliului (1) și de a-și asuma obligații în temeiul acestuia.
                  
               
                     (2)
                  
                  
                     Nu există condiții specifice referitoare la participarea Irlandei la regulamentul menționat anterior și nu sunt necesare măsuri tranzitorii.
                  
               
                     (3)
                  
                  
                     Modelele armonizate și standardele de securitate comune pentru permisele de ședere în întreaga Uniune Europeană facilitează trecerea frontierei și contribuie astfel la buna funcționare a spațiului de libertate, securitate și justiție.
                  
               
                     (4)
                  
                  
                     Prin urmare, participarea Irlandei la Regulamentul (UE) 2017/1954 ar trebui să fie confirmată.
                  
               
                     (5)
                  
                  
                     Pentru a permite Irlandei să aplice cât mai curând posibil Regulamentul (UE) 2017/1954, prezenta decizie ar trebui să intre în vigoare în ziua următoare datei publicării sale,
                  
               ADOPTĂ PREZENTA DECIZIE:
         
            Articolul 1
            Participarea Irlandei la Regulamentul (UE) 2017/1954 este confirmată.
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 18 noiembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  Regulamentul (UE) 2017/1954 al Parlamentului European și al Consiliului din 25 octombrie 2017 de modificare a Regulamentului (CE) nr. 1030/2002 al Consiliului de instituire a unui model uniform de permis de ședere pentru resortisanții țărilor terțe (JO L 286, 1.11.2017, p. 9).